Det meste badetøj er lavet af Polyamid eller nylon som vi kalder det i daglig tale. Nylon er et syntetisk materiale der både er stærkt, og meget elastisk. Vi kender også nylon fra nylonstrømper, fiskeline, sportstøj og meget andet.
En af de ting nylon ikke er så god til er sollys og varme. Hold det gerne så lidt i solen som muligt, og vask det aldrig ved høj varme. Det kan selvfølgelig være svært ikke at bruge sit badetøj i solen når man er på stranden, men man kan lade være med at tørre sin badedragt i solen når man er færdig med at bade. Skyld den hellere igennem i rent vand, og læg den til at tørre på et håndklæde, uden at vride den først. Så holder dit badetøj meget længere.
Fra fiskenet til PLAISIR badetøj
Badetøj fra PLAISIR indeholder VITA 390 stof med LYCRA XtraLife fibre samt ECONYL nylon. ECONYL er 100% regenererede nylon fibre fra fiskenet samt andre former for nylon affald. Affaldet indsamles fra alle verdenshave og deponeringer. Så fibrene i netop dit badetøj kan komme fra både Asien og Caribien. Når nylonaffaldet er indsamlet, nedbrydes det. Herefter spindes det på ny til flotte tråde som bruges i PLAISIR’s badetøjskollektion. ECONYL nylon er akkurat som almindelig kvalitetsnylon: Let, stærkt, elastisk, hurtigttørrende, langtidsholdbart, UV-resistent og nemt at vaske.